Akageros nacionalinis parkas
Akageros nacionalinis parkas (angl. Akagera National Park, kinjar. Pariki y'Akagera) arba Kageros nacionalinis parkas – saugoma gamtos sritis rytų Ruandoje, Tanzanijos pasienyje, kairiajame Kageros (Akageros) upės krante. Įsteigtas 1934 m. tuomet Ruandą valdžiusių belgų. Būdingi kalvoti kraštovaizdžiai su didele ežerų bei pelkių gausa. Vyrauja savanos (taip pat – išskirtinės plūduriuojančios savanos). Gausu savanos gyvūnų: antilopės (kanos, arklinės antilopės, oribės ir kt.), buivolai, begemotai, zebrai, liūtai, leopardai, afrikiniai drambliai, žirafos, juodieji raganosiai, karpočiai, gausu pelkinių paukščių. Savanos ir šlapynės Zebrai parke Dramblys Akageros nacionalinis parkas